*7,2 kapetane Manuš kova naredini upro šel vojnici.
†7,3 O kapetani šunđa sar o Isus sasljarđa bute manušen, hem dai ov palem paše, da irinđa pe ano Kafarnaum.
‡7,3 O Isusi Jevrejco, a o kapetani nane, adalese o kapetani mislinđa da o Isus angleder ka ćerel nešto e Jevrejenđe te zamolinde le. Ko but slučajevija o Jevreja hem e rimesere vojnici inele neprijatelja.
§7,6 O Jevreja na đerdinena ine ko čher savo nane e jevrejengoro te na oven, sar so verujinde, melale anglo Devel.
*7,8 Sar so e kapetane isi autoritet te naredini e vojnikonenđe, ađahar e Isuse isi autoritet te naredini e nambormipase te cidel pe.
†7,9 O Isus očekujinđa e Jevrejendar te ovel len esavki vera, ali olen na ine. Ov na očekujinđa e poganendar te ovel len esavki vera, a eče, akale manuše ine.
‡7,11 Akavai paše uzalo than kote o proroko o Jelisej vazdinđa taro mule e dajakere jekhore čhave angleder but berša (dikh ki 2. Thag 4,8-37).
§7,16 O manuša verovatno mislinde da o Isus inele baro proroko sar o Ilija ili o Jelisej. Samo adala duj manuša vazdinde nekas taro mule (1. Dnev 17,17-24; 2. Thag 4,18-37).
*7,18 O Jovan o Krstitelj inele ko phandlipe.
†7,19 O Jevreja očekujinde da o Mesija ka ovel caro kova ka avel hem ka spasini len tari e rimesiri vlast. Na očekujinde te ovel samo Spasitelji ano duho. O Jovan pendžarđa o proroštvija e Mesijastar sar soi o Is 42,7; 61,1-2 (dikh hem ano Lk 4,18-19). Ađahar očekujinđa o Isus te ovel caro, te šaj e Jovane hem avere pravednone manušen phravel/oslobodini taro phandlipe, hem te sudini hem te kaznini e manušen kola na prihvatinde e Mesija (dikh e Jovanesoro vaćeriba ano Lk 3,9; Lk 3,16-17), ali adalestar pana ništa na ulo.
‡7,22 Sa adava so ćerđa o Isus mothoj dai ov o Mesija, sar so o proroko Isaija angleder vaćerđa ano Is 29,18-19; 35,5-6; 61,1-2.
*7,28 Duhovno terđojba e manušengoro ano carstvo e Devlesoro po baroi oto duhovno terđojba e manušengoro so živinde angleder so ine ćerdo o carstvo.
†7,32 e manušenđe Ko original terđola: "e čhavorenđe".
§7,35 O Isus akala izrekaja mangela te vaćeri da o manuša valjande te prihvatinen e Isuse hem e Jovane.
*7,36 O adeti ko esavke gozbe inele o murša te pašljon udobno uzalo astali hem te han.
†7,37 Ko adava vreme inele o adeti da okola kola na inele vičime ki večera šaj te aven samo te dikhenfse, a te na han.
‡7,37 ko čaro savo inele ćerdo oto šužo bar Ko original terđola: "ko čaro oto alabasteri." O alabasteri kovlo, parno bar. O manuša ine garavena o skupa stvarija ano alabasterna khore.
§7,39 pipini le O Simon mislinđa da ako adaja đuvli pipini e Isuse, o Isus ka ovel andral nečisto. Adalese mislinđa da o Isus nane proroko.
*7,41 e rimljanengere denarija Jekh e rimljanengoro denari inele plata zako jekh dive buti.
†7,44 O adeti savo o čherutno valjanđa te ćerel inele te anel pani hem kotor savencar ine thovela hem kosela ple gostonengere pre save inele melale oto prašnjava droma.
‡7,45 I đuvli čumudinđa e Isusesere pre umesto lesere čhamnja sar znako zako baro pokajiba hem poniznost.
§7,46 Akava inele adeti zako adžićeriba e cenime gosto. I đuvli but dinđa čast e Isusese adaleja so ađahar ćerđa. Oj mothovđa poniznost adaleja so makhlja lesere pre umesto lesoro šero. O Isus nastavini te uporedini e Simonesoro bišukar adžićeriba e gostonen e đuvljakere ćeribnaja.
